09/12/2022 | Administración LocalMunicipal
Coristanco
Aprobación das bases reguladoras do concurso de escaparates de Nadal 2022

Con data 5 de decembro de 2022 mediante Resolución da Alcaldía 1061/2022, aprobáronse as “Bases Reguladoras do Concurso de Escaparatismo de Nadal do ano 2022”, no Concello de Coristanco, cuxo contido é o seguinte: Esta iniciativa ten como obxecto a promoción e o apoio ao comercio local, premiando o esforzo e a súa implicación na mellora da imaxe comercial dos establecementos do municipio, coa dotación de premios aos mellores escaparates de nadal. Poderán participar no concurso de escaparates os titulares dun establecemento comercial no termo municipal de Coristanco, sexan persoas físicas, xurídicas, comunidades de bens ou calquera outro tipo de unidade económica ou patrimonio sen personalidade xurídica, legalmente constituídas que, en todo caso, cumpran os seguintes requisitos: 1. Que dispoñan dun escaparate para a exposición dos produtos que comercializan.2. Que desenvolvan a súa actividade comercial no Concello de Coristanco e que cumpran os requisitos establecidos legalmente para exercer a súa actividade.3. Que estean dadas de alta nalgunha das epígrafes do IAE que se relacionan no anexo III e que estes constitúan a actividade principal do solicitante. En caso de carecer de personalidade xurídica, deberán nomear un representante con poderes suficientes para cumprir coas obrigas derivadas da participación. Os escaparates deberán estar preparados ás 19h do sábado 17 de decembro de 2022, momento a partir do cal poderá realizarse a visita por parte do xurado. Os escaparates non poderán desmontarse antes do 7 de xaneiro de 2023, co obxecto de que poidan contemplarse durante as festas de Nadal. Os comercios participantes están obrigados a manter o escaparate iluminado e nas condicións que permita ao xurado valoralo no seu conxunto así como manter a iluminación, cando menos, ata as 21h, entre os días 17 de decembro de 2022 e 7 de xaneiro de 2023. As solicitudes de participación poderán presentarse mediante o modelo do Anexo I, en calquera dos Rexistros de entrada do Concello de Coristanco acompañado dos seguintes documentos: 1. Copia do NIF do solicitante, no caso de ser persoa física ou representante a que fai referencia a Base Segunda.2. CIF da entidade, no caso de persoas xurídicas, así coma o NIF do presidente ou representante destas.3. Copia alta no epígrafe correspondente do IAE e xustificante do último recibo de pago ou declaración de exención (Anexo II). 4. Declaración responsable de non estar incurso en causa que impida ser beneficiario de subvencións públicas e de estar ao corrente das obrigas tributarias e da seguridade social. (Anexo II). Os impresos (Anexo I e Anexo II) estarán a disposición dos interesados nos Rexistros de Entrado do Concello, onde poderán presentarse as solicitudes desde o día 5 de decembro ata o día 16 de decembro, ámbolos dous incluídos, en horario de luns a venres de 9.30 a 13.30 horas. Coas solicitudes os interesados acompañarán os documentos e informacións determinados na norma ou convocatoria, salvo que os documentos esixidos xa estivesen en poder de calquera órgano de administración actuante; neste caso o solicitante poderá acollerse ao establecido no art.53.1. c da Lei 39/2015, de 1 de outubro, do procedemento administrativo común das administracións públicas, sempre que se faga constar a data e o órgano ou dependencia en que foron presentados ou, no seu caso, emitidos, e cando non transcorresen máis de cinco anos desde a finalización do procedemento ao que correspondan. Nos supostos de imposibilidade material de obter o documento, o órgano competente poderá requirir ao solicitante a súa presentación, ou no seu defecto, a acreditación por outros medios dos requisitos a que se refire o documento, con anterioridade á formulación da proposta de resolución. A presentación da solicitude de participación no Concurso de Escaparates por parte do interesado levará consigo a autorización ao órgano xestor para solicitar as certificacións que deban emitir a Axencia Estatal de Administración Tributaria, a Tesourería Xeral da Seguridade Social e a consellería competente en materia de economía e facenda da Xunta de Galicia. O solicitante poderá denegar expresamente o consentimento, para o que deberá presentar nese caso a certificación nos termos previstos regulamentariamente. O órgano instrutor do procedemento será a Concelleira delegada de Cultura, Deporte, Educación, Turismo e Servizos Sociais. O Órgano competente para resolver será a Xunta de Goberno Local. O tema a desenvolver será alegórico ao ambiente propio das Festas de Nadal e valoraranse as candidaturas tendo en conta especialmente os seguintes criterios: 1. Orixinalidade do escaparate. De 0 a 5 puntos 2. Calidade Artística. De 0 a 5 puntos 3. Iluminación e composición. De 0 a 5 puntos 4. Esforzo. De 0 a 5 puntos 5. Eficacia Comercial. De 0 a 5 puntos As decisións do xurado serán inapelables e adoptaranse por maioría simple. O xurado estará integrado polos seguintes membros: 1. Unha persoa experta en Decoración e Escaparatismo.2. Dous representante do colectivo de Educación.3. Un artista local. Concederanse TRES PREMIOS e distribuiranse do seguinte xeito aos proxectos que obteñan unha maior puntuación segundo o ditame do xurado: Primeiro Premio: 300 euros Segundo Premio: 200 euros Terceiro Premio: 100 euros Estas cantidades estarán suxeitas ás retencións legais que lles foran aplicables. Os datos de carácter persoal recollidos serán tratados de acordo co establecido polo normativa vixente en materia de protección de datos. O Responsable de Tratamento dos datos persoais é: CONCELLO DE CORISTANCO, con dirección Avda. Fisterra, 112, 15147 Coristanco, A Coruña. Contacto: www.coristanco. gal A concorrencia nesta convocatoria supón a plena aceptación destas bases. Na publicidade dos premios deberán constar os logotipos do Concello inxeridos ao final destas bases. A comunicación privada que realicen os establecementos en relación con esta iniciativa deberán incluír tamén o referido logo, sempre que sexa comunicación en medios visuais. O acto de resolución da subvención esgota a vía administrativa. De acordo co que dispón o art.123 da Lei 39/2015, de 1 de outubro, do procedemento administrativo común das administracións públicas, poderá interpoñerse recurso potestativo de reposición ante o Alcalde deste Concello, no termo dun mes a contar desde o día seguinte da recepción da notificación, ou ben directamente recurso contencioso administrativo ante o Xulgado do Contencioso- Administrativo de A Coruña. Para todo o non previsto expresamente nas presentes bases aplicarase:  Lei 38/2003, de 17 de novembro, Xeral de Subvencións.  Lei 9/2007, de 13 de xuño, de Subvencións de Galicia. En Coristanco a _______________ de ________________ de 2022. Sinatura do/a interesado/a A/A: Concellería Declara que: (Marque o que corresponda)  Está exento/a do pago do IAE  Non está incurso/a en causa que lle impida ser beneficiario de subvencións públicas.  Está ao corrente das obrigas tributarias e coa Seguridade Social. E para que conste ante o órgano competente, asina esta declaración no lugar e data abaixo indicados: En Coristanco a _______________ de ________________ de 2022. Sinatura do/a interesado/a” SEGUNDO. - Publicar as presentes Bases reguladoras no Boletín Oficial da Provincia e na Base Nacional de Subvencións. TERCEIRO.- Comunicar a presente resolución ao departamento de Cultura e a Intervención Municipal aos efectos oportunos. Coristanco, 5 de decembro de 2022 Asdo. O alcalde Juan Carlos García Pose